26/02/2013 | Administración LocalMunicipal
Oleiros
Área Económica
Aprobación definitiva modificación Ordenanza fiscal nº 7

En sesión ordinaria celebrada polo Pleno de data 29 de novembro do 2012 adoptouse acordo de aprobación inicial da modificación dos artigos números 5º e 8º da Ordenanza Fiscal nº 7, quedando redactados do modo seguinte: 1.- A base do presente tributo virá determinada: a) En canto ao servizo de evacuación de excretas, augas pluviais, negras e residuais a través da rede de sumidoiro municipal, no suposto de inmobles que dispuxesen do servizo de sumidoiro e de auga potable; polo volume de auga consumida medida por contador, segundo a facturación xirada polo Concello para o servizo de abastecemento de auga potable. b) En canto ao servizo de evacuación de excretas, augas pluviais, negras e residuais a través da rede de sumidoiro municipal, no suposto de inmobles que dispuxesen do servizo de sumidoiro e non de auga potable; en función do número de vivendas e locais comerciais, industriais ou profesionais, etc. situados naquelas. c) En canto ao servizo de tratamento e depuración de excretas, augas pluviais, negras e residuais, no suposto de inmobles que dispuxesen do servizo de sumidoiro e de auga potable; polo volume de auga consumida medida por contador, segundo a facturación xirada polo Concello para o servizo de abastecemento de auga potable. d) En canto ao servizo de tratamento e depuración de excretas, augas pluviais, negras e residuais, no suposto de inmobles que dispuxesen do servizo de sumidoiro e non de auga potable; en función do número de vivendas e locais comerciais, industriais ou profesionais, etc. situados naquelas. e) Nas novas acometidas, polo número de vivendas e locais comerciais, industriais ou profesionais situados no inmoble. d) No servizo de limpeza de fosas sépticas e pozos negros, polo número de horas de utilización do vehículo motobomba e o número de horas empregadas polo persoal operario.2.- Aplicaranse as seguintes Tarifas: Tarifa primeira: Prestación de servizos de evacuación de excretas, augas pluviais, negras e residuais, a través da rede de sumidoiro municipal. a) Inmobles que dispoñan do servizo domiciliario de auga: Cotas de dispoñibilidade do servizo polo consumo doméstico e non doméstico, ao trimestre: 4,34 €. Por cada m³ de auga consumida, en usos domésticos e non domésticos, que excedan de 27 m³, que se consideran incluídos na cota de dispoñibilidade do servizo fixado no apartado anterior: 0´16 €. b) Inmobles que non dispoñan do servizo domiciliario de auga; a cota que resulta de multiplicar por 8,70 €, o número de vivendas e locais situados no inmoble. Esta tarifa terá carácter semestral. Tarifa segunda: Prestación de servizos de tratamento e depuración de excretas, augas pluviais, negras e residuais. a) Inmobles que dispoñan do servizo domiciliario de auga: Por cada metro cúbico de auga consumida: 0,209 €. b) Inmobles que non dispoñan do servizo domiciliario de auga; a cota que resulta de multiplicar por 11,28 €, o número de vivendas e locais situados no inmoble. Esta tarifa terá carácter semestral. Tarifa terceira: Actividade municipal, técnica e administrativa, tendente a verificar se se dan as condicións necesarias para autorizar a acometida á rede de sumidoiro municipal. a) Por cada acometida á rede xeral, a cota que resulte de multiplicar por 111,63 €, o número de vivendas e locais comerciais, industriais e profesionais situados en cada inmoble. b) Aboarán só o 10% desta tarifa, aqueles veciños que colaborasen economicamente na execución das obras comunitarias de condución dos sumidoiros, sempre que conste a devandita colaboración nos expedientes de convenios de comisións veciñais, aprobados polo Pleno do Concello. Tarifa cuarta: Servizo de limpeza de fosas sépticas e pozos negros. Pola unidade xestora do servizo, formularase a correspondente conta dos gastos de persoal e material investido, conforme aos datos que sexan facilitados polo Servizo de sumidoiro, procedéndose á liquidación correspondente ás persoas obrigadas ao pagamento, segundo as tarifas seguintes: Persoal: por cada operario, por hora ou fracción: 11,16 €. Material: por cada camión motobomba, por hora ou fracción: 44,65 €. 3.- As cotas esixibles desta ordenanza terán: a) As contempladas na tarifa primeira, apartado a); carácter trimestral, recadándose conxuntamente co recibo polo consumo de auga potable. b) As recollidas na tarifa primeira, apartado b); carácter semestral, deducidas dun Padrón anual que confeccionará o Concello. c) As contempladas na tarifa segunda, apartado a); carácter trimestral, recadándose conxuntamente co recibo polo consumo de auga potable. d) As recollidas na tarifa segunda, apartado b); carácter semestral, deducidas dun Padrón anual que confeccionará o Concello. e) As contempladas na tarifa terceira; carácter de depósito previo. f) As recollidas na tarifa cuartas, carácter puntual.” * Declaración: Os promotores, no caso de novas construccións e os propietarios, usufructuarios ou titulares do dominio útil dos inmobles que non sexan de nova construcción, interesados na concesión de licencia de acometida á rede de sumidoiros, virán obrigados a presentar a correspondente solicitude de licencia de acometida nos impresos que se facilitarán aos contribuíntes no Concello, adxuntando xustificante do pago da autoliquidación a que se refire o apartado seguinte, punto 1. * Liquidación e ingreso.1.- Cando se presente solicitude de licencia de acometida presentarase e ingresarase polo suxeito pasivo, autoliquidación a que se refire a Tarifa 2ª do artigo 5º da presente Ordenanza, que terá o carácter de depósito previo da liquidación definitiva que se puidera practicar. O ingreso efectuarase na Oficina de Xestión Tributaria Recadación ou Entidades colaboradoras. No caso de inmobles de nova construcción, os promotores, ao tempo de solicitar a licencia de obras, instarán tamén a autorización para realizar as obras de acometida á rede xeral de sumidoiro, acompañando xustificante de aboar a autoliquidación a que se refire o parágrafo anterior.2.- Se se realiza a acometida sen mediar solicitude, procederase a practicar liquidación, esixindo o ingreso nos prazos previstos no artigo 20 do Regulamento Xeral de recadación, sen prexuízo da apertura do correspondente expediente sancionador.3.- As solicitudes de baixa producirán efectos a partires do trimestre ou semestre natural seguinte ao da súa presentación, segundo o inmoble dispoña ou non do servicio de auga potable respectivamente.4.- Unha vez autorizada a acometida, o percibo da Taxa realizarase trimestralmente, conxuntamente co da Taxa pola prestación do servizo de abastecemento domiciliario de auga potable e outras actividades conexas a este, entendéndose efectuada a notificación das cotas coa recepción do correspondente recibo de auga potable/sumidoiro. Non obstante, cando se trate de inmobles ou actividades comprendidas no art.5º.1 b) e d) desta Ordenanza, o período impositivo coincidirá co semestre natural, sendo as cotas irreducibles.5.- No suposto de arquivo da solicitude de licenza de acometida regulada polo apartado a) do punto 1 do artigo 2, tramitado ao amparo do artigo 6, parrágrafo 3 da Ordenanza reguladora do procedemento para solicitar licenzas de edificación e uso do solo, o solicitante terá dereito á devolución dun 80% do importe das taxas previamente ingresadas.” De conformidade co desposto no artigo 17 do Texto Refundido da Lei reguladora das Facendas Locais, ponse en xeral coñecemento que o acordo citado queda definitivamente aprobado, conforme ao artigo de referencia. Oleiros, a 6 de febreiro do 2013 A 1ª TTE. ALCALDE-DELEGADA DE ECONOMÍA E FACENDA Asdo.: Mª. José Varela Neira